รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 4/2566
วันพฤหัสบดีที่ 16 พฤศจิกายน 2566
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 4/2566
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 4/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 4/2566 โดยมีนายสุรชัย ยุทธชนะ รองเลขาธิการสํานักงานการปฏิรูปที่ดินเพื่อเกษตรกรรม ในฐานะรองประธานการประชุม เข้าร่วม ณ ห้องประชุมสุทธิพร จีระพันธุ์ ส.ป.ก. ถนนราชดําเนิน กรุงเทพมหานคร ซึ่งมีประเด็นสําคัญ ดังนี้
1) ที่ประชุมพิจารณา เรื่อง บริษัท การบินกรุงเทพ จํากัด (มหาชน) ขอตัดดินและนําดินออกจากเขตปฏิรูปที่ดินเพิ่มเติม ซึ่งพื้นที่ดังกล่าว คปก. ในการประชุมครั้งที่ 5/2547 เมื่อวันที่ 28 ธันวาคม 2547 ได้มีมติอนุญาตให้บริษัท การบินกรุงเทพ จํากัด ใช้ที่ดินเพื่อก่อสร้างสนามบิน ในเขตปฏิรูปที่ดินป่าดงธรรมชาติ หมู่ที่ 3 ตําบลท่าโสม อําเภอเขาสมิง จังหวัดตราด ที่ดินระวาง ส.ป.ก. ที่ 5433I0656, 0856 แปลงเลขที่ 1 เนื้อที่ประมาณ 57-3-81 ไร่ โดยที่ประชุมคณะอนุกรรมการฯ เห็นชอบให้ปรับลดความสูงของเนินดิน บริเวณทางวิ่ง 05 ทางด้านทิศใต้ของสนามบิน ซึ่งเป็นการตัดดินในพื้นที่ส่วนที่สูงชันออก มีปริมาตรดินประมาณ 1,322,516.50 ลูกบาศก์เมตร เพื่อไม่ให้มีสิ่งกีดขวางซึ่งอาจทําให้อากาศยานไม่สามารถทําการบิน ขึ้น-ลง ได้อย่างปลอดภัย และให้สํานักงานปฏิรูปที่ดินจังหวัดตราด ตรวจสอบการดําเนินการของบริษัทฯ ให้เป็นไปตามที่ได้รับความเห็นชอบ ทั้งนี้ ให้บริษัทฯ ปฏิบัติตามกฎหมายและระเบียบอื่นที่เกี่ยวข้อง และเห็นชอบให้บริษัทฯ จ่ายราคาค่าชดเชยการนําดินที่ตัดออกจากการปรับลดความสูงของเนินดินออกจากที่ดินในเขตปฏิรูปที่ดิน ตามที่คณะทํางานตรวจสอบและคํานวณปริมาตรดินตัด และคํานวณราคาค่าชดเชยการนําดินที่ตัดออกจากการปรับลดความสูงของเนินดินที่ดินแปลงที่บริษัทฯ ได้รับอนุญาตให้ก่อสร้างสนามบินในเขตปฏิรูปที่ดินได้มีมติ ในการประชุมครั้งที่ 1/2566 เมื่อวันที่ 21 กันยายน 2566 จํานวน 41.26 บาทต่อลูกบาศก์เมตร อีกทั้ง ได้เห็นชอบแผนการจัดทํากิจกรรมเพื่อรับผิดชอบต่อสังคมและสิ่งแวดล้อมในชุมชนเกษตรกรในเขตปฏิรูปที่ดิน งบประมาณ 3,245,000 บาท แผนการฟื้นฟูที่ดินเพื่อการทําเกษตรกรรมในระหว่างการใช้ที่ดินและก่อนส่งคืนที่ดิน โดยใช้งบประมาณ 3,535,280 บาท ตามที่บริษัทฯ เสนอ
2) ที่ประชุมพิจารณาและให้ความเห็นชอบ เรื่อง บริษัท ปตท.สผ. สยาม จํากัด ขอรับความยินยอมหรือขออนุญาตใช้ประโยชน์ที่ดินในเขตปฏิรูปที่ดินเพื่อดําเนินกิจการพลังงาน ประเภทกิจการปิโตรเลียม ที่ได้รับสัมปทานตามกฎหมายว่าด้วยปิโตรเลียม ซึ่งตั้งอยู่ในเขตปฏิรูปที่ดินจังหวัดกําแพงเพชร จํานวน 49 คําขอ เนื้อที่ประมาณ 834 ไร่ และจังหวัดสุโขทัย จํานวน 2 คําขอ เนื้อที่ประมาณ 35 ไร่ รวม 51 คําขอ เนื้อที่รวมประมาณ 869 ไร่ โดยให้นําเสนอ คปก. นําเรื่องเสนอต่อคณะรัฐมนตรีเพื่อพิจารณาอนุมัติให้ใช้ที่ดินในเขตปฏิรูปที่ดิน ก่อนที่จะนําเสนอคณะกรรมการปฏิรูปที่ดินเพื่อเกษตรกรรม เพื่อพิจารณาให้ความยินยอมหรืออนุญาตใช้ประโยชน์ที่ดิน และในส่วนการเก็บค่าตอบแทนการใช้ประโยชน์ที่ดินต่อไป ซึ่งการเก็บค่าหลักประกันเป็นไปตามระเบียบและหลักเกณฑ์ที่ ส.ป.ก. กําหนดต่อไป
3) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าปฐมเทวาราม ในเขตปฏิรูปที่ดินจังหวัดขอนแก่น สําหรับใช้เป็นสถานที่ประกอบศาสนกิจ เนื้อที่ประมาณ 43-2-72 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
4) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าลานธรรม ในเขตปฏิรูปที่ดินจังหวัดขอนแก่น สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 26-1-20 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
5) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดอ่างทองคีรีวัน ในเขตปฏิรูปที่ดินจังหวัดขอนแก่น สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 28-0-27 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
6) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดพระธาตุโกฏิแก้ว ในเขตปฏิรูปที่ดินจังหวัดเชียงราย สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 45-3-70 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
7) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดสุขเกษม (เพิ่มเติม) ในเขตปฏิรูปที่ดินจังหวัดพิจิตร สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 15-1-33 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
8) ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าโคกหินแผง ในเขตปฏิรูปที่ดินจังหวัดสกลนคร สําหรับใช้เป็นสถานที่ประกอบศาสนกิจ เนื้อที่ประมาณ 61-1-28 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
9) ที่ประชุมพิจารณาและให้ความเห็นชอบ กรณีมูลนิธิสันติภาวันขออนุญาตใช้ที่ดินเพื่อเป็นสถานที่ตั้งมูลนิธิสันติภาวัน (สาขา) และศูนย์สันติภาวันเป็นสถานพํานักภิกษุอาพาธระยะท้าย ตลอดจนดําเนินกิจกรรมอื่น ๆ ภายใต้วัตถุประสงค์ของมูลนิธิสันติภาวัน ในเขตปฏิรูปที่ดินจังหวัดจันทบุรี เนื้อที่ประมาณ 15-0-94 ไร่ ได้ โดยไม่เรียกเก็บค่าตอบแทนการใช้ประโยชน์ในที่ดิน
10) ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “หนองนันทจันทร์สาธารณประโยชน์” ตําบลนากลาง อําเภอนากลาง จังหวัดหนองบัวลําภู บางส่วน เพื่อให้สํานักงานเทศบาลตําบลนากลาง ใช้ประโยชน์ที่ดิน เป็นที่ตั้งอาคารศูนย์บริการสาธารณสุขชุมชน เนื้อที่ประมาณ 1-3-63 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้ว มาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
11) ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “โนนทรายใหญ่ สาธารณประโยชน์” ในท้องที่ตําบลน้ําคํา อําเภอเมืองศรีสะเกษ จังหวัดศรีสะเกษ บางส่วน เพื่อให้กรมพินิจ
และคุ้มครองเด็กและเยาวชน ใช้ประโยชน์ที่ดินเป็นสถานที่ตั้งสถานพินิจและคุ้มครองเด็กและเยาวชน จังหวัดศรีสะเกษ เนื้อที่ประมาณ 45-1-57 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกัน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
12) ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ป่าช้าบ้านหนองหว้าสาธารณประโยชน์” ในท้องที่ตําบลพยุห์ อําเภอเมืองศรีสะเกษ จังหวัดศรีสะเกษ ทั้งแปลง เพื่อให้องค์การบริหารส่วนตําบลพยุห์ ใช้ประโยชน์ที่ดินเพื่อสร้างศูนย์ราชการที่ทําการ อบต.พยุห์ เนื้อที่ประมาณ 9-2-33 2/10 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกัน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
13) ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “โนนหนองหว้า” ในท้องที่ตําบลพยุห์ อําเภอพยุห์ จังหวัดศรีสะเกษ บางส่วน เพื่อให้สํานักงานปลัดกระทรวงสาธารณสุข ใช้ประโยชน์ที่ดินเป็นสถานที่ตั้งสํานักงานสาธารณสุขอําเภอพยุห์ เนื้อที่ประมาณ 4-0-00 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกัน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
14) ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “โนนหนองหว้า” ในท้องที่ตําบลน้ําคํา อําเภอพยุห์ จังหวัดศรีสะเกษ บางส่วน เพื่อให้กรมส่งเสริมการเกษตร ใช้ประโยชน์ที่ดินเป็นสถานที่ตั้งสํานักงานเกษตรอําเภอพยุห์ เนื้อที่ประมาณ 5-0-85 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกัน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป